b'\n_START_ARTICLE_\nVelika kopriva\n_START_SECTION_\nKopriva v prehrani\n_START_PARAGRAPH_\nKoprivo so uporabljali v prehrani \xc5\xbee v starem Egiptu. Egip\xc4\x8dani so koprivo kultivirali v povrtnino, od njih so jo v iste namene prevzeli tudi Grki in Rimljani. Hipokrat in Horacij \xc5\xbee pi\xc5\xa1eta o koristnosti u\xc5\xbeivanja kopriv, Plinij starej\xc5\xa1i pa celo zapi\xc5\xa1e, da mlade koprive spomladi dajejo dobro in zdravo hrano telesu in tistega, ki jih u\xc5\xbeiva, celo leto varujejo pred boleznimi. Za hrano se uporabljajo listi in mladi vr\xc5\xa1i\xc4\x8dki koprive, nabrane spomladi in pripravljene enako kot \xc5\xa1pina\xc4\x8da. V\xc4\x8dasih jih me\xc5\xa1ajo tudi z drugo zelenjavo ali pa pripravljajo iz njih razne omake, solate in juhe.'